LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkuma Publisko iepirkumu likuma 8.2 panta kārtībā

**“Teritorijas labiekārtošanas darbi”**

identifikācijas numurs DPD 2015/63

# Iepirkumu komisijas sēdes protokols Nr.3

2015.gada 16.jūnijā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 15.00.

SĒDĒ PIEDALĀS:

|  |  |
| --- | --- |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste,  Kaspars Laizāns – Daugavpils pilsētas domes pašvaldības iestādes “Komunālās saimniecības pārvalde” vides inženieris, |
| Sēdi vada un protokolē | Komisijas loceklis J.Bārtuls. |

Sēdē attaisnojošu iemeslu dēļ nepiedalās: Jurate Kornutjaka – Daugavpils pilsētas domes Centralizēto iepirkumu nodaļas vadītāja.

Komisijas izveidošanas pamats: Domes izpilddirektores 2015.gada 29.maija rīkojums Nr.146.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 29.maijā; iepirkuma nolikums ievietots Daugavpils pilsētas pašvaldības mājas lapā – 2015.gada 29.maijā.

Komisijas sēdes darba kārtība: Pretendentu iesniegto atlases dokumentu pārbaude.

**I. Pretendentu iesniegto atlases dokumentu pārbaude**

1. Komisijas loceklis J.Bārtuls paziņo sēdi par atklātu, nosauc komisijas sastāvu, ziņo, ka nepieciešams izskatīt pretendentu iesniegto piedāvājumu un dokumentu atbilstību iepirkuma nolikumā noteiktajām prasībām.
2. Iepirkuma priekšmets sadalīts šādās daļās:
   1. A.DAĻA: Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai;
   2. B.DAĻA: Bijušā garāžu kooperatīva "Liģinišķi" ainaviski degradētās teritorijas labiekārtošanas darbi.
3. Komisijas loceklis J.Bārtuls ziņo, ka piedāvājumus iepirkumā iesnieguši šādi pretendenti:
   1. A.DAĻĀ: SIA “MTE”;
   2. B.DAĻĀ: SIA “MELIORS KRAUJA”, SIA “MTE”.
4. Komisija izskata pretendentu iesniegtos piedāvājumus, to noformējumu un konstatē, ka piedāvājumi ir cauršūti, cauraukloti un noformēti atbilstoši Nolikumā norādītajām prasībām.
5. Iepirkumu komisija izskata izdrukas no publiskās datubāzes [www.lursoft.lv](http://www.lursoft.lv) un konstatē, ka pretendenti ir reģistrēti komercreģistrā. Publiskajā datubāzē [www.lursoft.lv](http://www.lursoft.lv) komisija pārbauda pretendentu pārstāvības tiesības un konstatē, ka valdes priekšsēdētājiem un valdes locekļiem ir pārstāvības tiesības.
6. Iepirkumu komisija izskata izdrukas no būvkomersantu reģistra <https://bis.gov.lv/bisp/lv/construction_merchants> un konstatē, ka visi pretendenti ir reģistrēti būvkomersantu reģistrā.
7. Komisijas locekļi kolektīvi izskata pretendentu iesniegtos dokumentus – kuri Nolikumā noteiktie dokumenti ir iesniegti, kuri nav iesniegti un kuru iesniegšana nav obligāta, pārbauda iesniegto dokumentu juridisko spēku un saturu.
8. Komisija konstatē, ka atbilstoši iepirkuma Nolikumam, lai apliecinātu savu kvalifikāciju, pretendentiem bija jāiesniedz šādi dokumenti:

|  |  |  |
| --- | --- | --- |
| **Iesniedzamo dokumentu saraksts** | **SIA „MELIORS KRAUJA”** | **SIA ”MTE”** |
| **1.** Parakstīts **pieteikums** par piedalīšanos iepirkumā (saskaņā ar Nolikuma 1.pielikumu), kurā norādīti **visi apakšuzņēmēji**, kuru veicamo būvdarbu vai sniedzamo pakalpojumu vērtība ir **20 procenti** no kopējās līguma vērtības vai lielāka, un apakšuzņēmēji, uz kuru iespējām pretendents **balstās**, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un kurus plānots iesaistīt līguma izpildē, kā arī katram apakšuzņēmējam nododamo līguma daļu procentos un naudas izteiksmē *(ja tādi ir) (A. un B.DAĻAS)* | Pieteikums dalībai iepirkumā ir iesniegts. Dokumentus parakstīja valdes priekšsēdētājs. Pretendents nenorāda, ka plānotu līguma izpildei piesaistīt apakšuzņēmējus. | Pieteikums dalībai iepirkumā ir iesniegts. Dokumentus parakstīja valdes loceklis. Pretendents nenorāda, ka plānotu līguma izpildei piesaistīt apakšuzņēmējus. |
| **2.** Attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), **kas apliecina, ka pretendents ir reģistrēts** normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas) *(A. un B.DAĻAS)*. | Nav nepieciešams, jo piedāvājumu iesniedzis Latvijā reģistrēts pretendents | Nav nepieciešams, jo piedāvājumu iesniedzis Latvijā reģistrēts pretendents |
| **3.** Piedāvātā atbildīgā būvdarbu vadītāja **sertifikāta** kopija un pieredzes apraksts, norādot vismaz **vienu ūdensobjektu** (upju, strautu, melioratīvo kanālu, ezeru, dīķu u.c.), kura rekonstrukcijas / renovācijas būvdarbus vadījis piedāvātais speciālists. Pieredzes aprakstā jānorāda sekojošas pozīcijas: būvobjekta un ūdensobjekta nosaukums, tā garums (km) vai platība (m2/ha), būvobjekta nodošanas ekspluatācijā gads, kā arī pasūtītājs un tā kontakttālrunis.  Ja piedāvātais būvdarbu vadītājs nav reģistrēts Būvkomersantu reģistrā kā pretendenta darbinieks, Pretendentam ir jāpievieno **apliecinājums**, ka ar piedāvāto būvdarbu vadītāju tiks noslēgts darba līgums par būvdarbu vadīšanu (A.DAĻA). | Nav iesniedzis piedāvājumu iepirkuma A.DAĻĀ | Ir iesniedzis piedāvātā atbildīgā būvdarbu vadītāja sertifikātu meliorācijas sistēmu būvdarbu vadīšanā un būvuzraudzībā, pievienojot pieredzes aprakstu. Pieredzes apraksts apliecina pretendenta atbildīgā būvdarbu vadītaja pieredzi atbilstoši iepirkuma Nolikuma 35.1.punkta prasībām. Būvdarbu vadītājs ir pretendenta nodarbināts darbinieks. |
| **4.** Piedāvātā atbildīgā būvdarbu vadītāja **sertifikāta** kopija. Ja piedāvātais būvdarbu vadītājs nav reģistrēts Būvkomersantu reģistrā kā pretendenta darbinieks, Pretendentam ir jāpievieno **apliecinājums**, ka ar piedāvāto būvdarbu vadītāju tiks noslēgts darba līgums par būvdarbu vadīšanu (B.DAĻA). | Ir iesniedzis piedāvātā atbildīgā būvdarbu vadītāja sertifikātu meliorācijas sistēmu būvdarbu vadīšanā un būvuzraudzībā, pievienojot pieredzes aprakstu. Pieredzes apraksts apliecina pretendenta atbildīgā būvdarbu vadītaja pieredzi atbilstoši iepirkuma Nolikuma 35.2.punkta prasībām. Būvdarbu vadītājs ir pretendenta nodarbināts darbinieks. | Ir iesniedzis piedāvātā atbildīgā būvdarbu vadītāja sertifikātu meliorācijas sistēmu būvdarbu vadīšanā un būvuzraudzībā, pievienojot pieredzes aprakstu. Pieredzes apraksts apliecina pretendenta atbildīgā būvdarbu vadītaja pieredzi atbilstoši iepirkuma Nolikuma 35.2.punkta prasībām. Būvdarbu vadītājs ir pretendenta nodarbināts darbinieks. |
| **5.** Dokuments/dokumenti, kas apliecina līguma izpildē iesaistāmā darba aizsardzības koordinatora kompetenci atbilstoši Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 8.1 punkta prasībām | **Nav** iesniegts dokuments, kurš apliecina līguma izpildē iesaistāmā darba aizsardzības koordinatora kompetenci apliecinoši MK 25.02.2003. noteikumu Nr.92, 8.1 punkta prasībām | **Nav** iesniegts līguma izpildē iesaistāmā darba aizsardzības koordinatora kompetenci apliecinošs dokuments atbilstoši MK 25.02.2003. noteikumu Nr.92, 8.1 punkta prasībām |
| **6.** Līgums izpildes nodrošināšanai pieejamās materiāltehniskās bāzes **apraksts** (5.pielikums), norādot tehnikas un iekārtu sarakstu, kas nepieciešama un būs pretendenta rīcībā uz līguma noslēgšanas brīdi. Ja tehnika vai iekārta nav pretendenta īpašumā, pievieno nomas līguma kopiju, vai **uzņēmēja apliecinājumu** ar gatavību iznomāt vai atsavināt tehniku uz līguma izpildes uzsākšanas brīdi. | Ir pievienots līguma izpildes nodrošināšanai nepieciešamās tehnikas saraksts atbilstoši 5.pielikumā noteiktajam. Tehnika ir pretendenta īpašumā. | Ir pievienots līguma izpildes nodrošināšanai nepieciešamās tehnikas saraksts atbilstoši 5.pielikumā noteiktajam. Tehnika ir pretendenta īpašumā. |
| **7. Apdrošināšanas polišu kopijas,** kas apliecina, ka pretendenta un tā piedāvāto būvspeciālistu civiltiesiskā atbildība ir apdrošinātavai iesniedz **apdrošināšanas sabiedrības apliecinājumu** par iespēju veikt pretendenta un pretendenta būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no iepirkuma līguma noslēgšanas brīža uz darbu izpildes un garantijas laiku. | Ir iesniegtas AS “ERGO” apdrošināšanas polišu kopijas, kas apliecina, ka pretendenta un atbildīgā būvdarbu vadītaja civiltiesiskā atbildība ir apdrošinātas | Ir iesniegtas AS “BTA” apdrošināšanas polišu kopijas, kas apliecina, ka pretendenta un atbildīgā būvdarbu vadītaja civiltiesiskā atbildība ir apdrošinātas |
| **8.** Parakstīts **Tehniskais piedāvājums** saskaņā ar Nolikuma 3.pielikumu | Pretendents ir iesniedzis parakstītu tehnisko piedāvājumu atbilstoši Nolikuma 3.pielikumam (Komisija neveic tehniskā piedāvājuma atbilstības pārbaudi). | Pretendents ir iesniedzis parakstītu tehnisko piedāvājumu atbilstoši Nolikuma 3.pielikumam (Komisija neveic tehniskā piedāvājuma atbilstības pārbaudi). |
| **9.** Parakstīts **Finanšu piedāvājums** saskaņā ar Nolikuma 4.pielikumu, kuram pievieno parakstītu Lokālo tāmi katrā iepirkuma daļā, kas sagatavota atbilstoši Ministru kabineta 2006.gada 19.decembra noteikumiem Nr.1014 „Noteikumi par Latvijas būvnormatīvu LBN 501-06 „Būvizmaksu noteikšanas kārtība””. | Pretendents ir iesniedzis parakstītu finanšu piedāvājumu atbilstoši Nolikuma 4.pielikumam, pievienojot tāmi. Tāme **nav** sagatavota atbilstoši Ministru kabineta 2006.gada 19.decembra noteikumiem Nr.1014 „Noteikumi par Latvijas būvnormatīvu LBN 501-06 „Būvizmaksu noteikšanas kārtība”” | Pretendents ir iesniedzis parakstītu finanšu piedāvājumu atbilstoši Nolikuma 4.pielikumam, pievienojot tāmi, kas ir sagatavota atbilstoši Ministru kabineta 2006.gada 19.decembra noteikumiem Nr.1014 „Noteikumi par Latvijas būvnormatīvu LBN 501-06 „Būvizmaksu noteikšanas kārtība””. |
| **10.** Ja pretendents paredz piesaistīt apakšuzņēmēju, uz kura iespējām pretendents balstās, lai apliecinātu atbilstību Nolikumā noteiktajām kvalifikācijas prasībām, vai kura veicamo būvdarbu vai sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, pretendents pieteikumā norāda katru tādu apakšuzņēmēju un iesniedz katra apakšuzņēmēja apliecinājumu vai vienošanos ar pretendentu par sadarbību konkrētā līguma izpildei, kurā norādīta paredzamā nododamā līguma izpildes daļa procentos un naudas izteiksmē un konkrēti veicamie uzdevumi. Ja būvspeciālists, uz kura iespējām pretendents balstās nav pretendenta nodarbinātā persona, papildus pievieno būvspeciālista pašrocīgi parakstītu apliecinājumu par piekrišanu piedalīties konkrēta līguma izpildē. | No piedāvājuma izriet, ka pretendents apakšuzņēmējus nepiesaista.  Būvspeciālists, uz kura iespējām pretendents balstās ir pretendenta nodarbinātā persona. Līdz ar to nav nepieciešams iesniegt būvspeciālista pašrocīgi parakstītu apliecinājumu par piekrišanu piedalīties konkrēta līguma izpildē. | No piedāvājuma izriet, ka pretendents apakšuzņēmējus nepiesaista.  Būvspeciālists, uz kura iespējām pretendents balstās ir pretendenta nodarbinātā persona. Līdz ar to nav nepieciešams iesniegt būvspeciālista pašrocīgi parakstītu apliecinājumu par piekrišanu piedalīties konkrēta līguma izpildē. |
| **11.** Ja piedāvājumu iesniedz piegādātāju apvienība, jāiesniedz apvienības dalībnieku (biedru) parakstīta vienošanās vai sabiedrības līgums, kurā norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāju apvienības dalībnieku vārdā, kā arī saņemt maksājumus no Pasūtītāja. Vienošanās dokumentā vai sabiedrības līgumā jānorāda katra piegādātāju apvienības dalībnieka darba daļa procentos un naudas izteiksmē, ietverot nosacījumu, ar kuru apvienības dalībnieki apņemas dibināt personālsabiedrību uzvaras gadījumā un citi normatīvajos aktos noteiktie nosacījumi. | Iesniegt nav nepieciešams, jo piedāvājuma iesniedzējs nav piegādātāju apvienība. | Iesniegt nav nepieciešams, jo piedāvājuma iesniedzējs nav piegādātāju apvienība. |

1. Komisija konstatē, ka abu pretendentu – SIA “MELIORS KRAUJA” un SIA “MTE” piedāvājumi A. un B.DAĻĀs ir noraidāmi, kā neatbilstoši iepirkuma Nolikuma 35.3.punktā noteiktajām kvalifikācijas prasībām. Iepirkuma nolikuma 35.3.punkts nosaka pretendenta pienākumu līguma izpildes nodrošināšanai piesaistīt kvalificētu **darba aizsardzības koordinatoru**, kura kvalifikācija atbilst Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 8.1 punkta prasībām. Lai izpildītu minēto prasību, pretendentiem bija jāiesniedz dokuments/dokumenti, kas apliecina līguma izpildē iesaistāmā darba aizsardzības koordinatora kompetenci atbilstoši Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 8.1 punkta prasībām.
2. Saskaņā ar Ministru kabineta 2003.gada 25.februāra noteikumu Nr.92 “Darba aizsardzības prasības veicot būvdarbus” 8.1 punktu, par projekta izpildes koordinatoru tiesīga būt persona, kas:
   * 1. normatīvajos aktos noteiktajā kārtībā ir saņēmusi **būvprakses sertifikātu** būvdarbu vadīšanas un būvuzraudzības jomā un atbilst vismaz **vienai** no šādām prasībām:
        1. apguvusi pamatlīmeņa zināšanas darba aizsardzībā (teorijas sadaļu) un specializētās darba aizsardzības zināšanas būvniecībā;
        2. ieguvusi pirmā līmeņa profesionālo augstāko izglītību darba aizsardzības jomā.
     2. ieguvusi otrā līmeņa profesionālo augstāko izglītību darba aizsardzības jomā.
3. Pretendenti SIA “MELIORS KRAUJA” un SIA “MTE” kā darba aizsardzības koordinatorus piedāvājuši personas, kuras ir apguvušas pamatlīmeņa zināšanas darba aizsardzībā. Apliecība par profesionālās pilnveides izglītību darba aizsardzībā dod tiesības pildīt darba aizsardzības speciālista pienākumus uzņēmumā, taču pati par sevi **nedot tiesības** pildīt projekta (darba) izpildes koordinatora pienākumus **būvlaukumā**. Lai persona būtu tiesīga veikt projekta izpildes koordinatora pienākumus Noteikumu Nr.92 8.1 punkta izpratnē, papildus ir nepieciešams būvprakses sertifikāts būvdarbu vadīšanas un būvuzraudzības jomā, **vai** otrā līmeņa profesionālā augstākā izglītība darba aizsardzības jomā.
4. Publisko iepirkumu likuma 2.panta 2.punkts nosaka, ka šā likuma mērķis ir nodrošināt, piegādātāju brīvu konkurenci, kā arī vienlīdzīgu un taisnīgu attieksmi pret tiem. Nodrošinot vienlīdzīgu un taisnīgu attieksmi pret visiem pretendentiem, pasūtītājs nedrīkst atkāpties no Nolikumā noteiktajām kvalifikācijas prasībām, pretējā gadījumā tiek pārkāpts vienlīdzības un taisnīgas attieksmes princips. Turklāt pasūtītāja prasība par darba (projekta) aizsardzības koordinatora piesaisti un tā kvalifikāciju ir pamatota ar normatīvo aktu, nevis pasūtītāja lēmumu. Līdz ar to pasūtītājam ir pienākums noraidīt pretendentu SIA “MELIORS KRAUJA” un SIA “MTE” piedāvājumus, kā neatbilstošus iepirkuma Nolikuma kvalifikācijas prasībām un izbeigt iepirkumu bez rezultātiem.
5. Ņemot vērā minēto un pamatojoties uz Publisko iepirkumu likuma 8.2 panta devīto un vienpadsmito daļu, iepirkumu komisija **nolemj:**
   1. **noraidīt** pretendentu **SIA “MELIORS KRAUJA”**, reģ.Nr. 41503012110, juridiskā adrese: Daugavas iela 31, Krauja, Naujenes pag., Daugavpils nov., un **SIA “MTE”**, reģ.Nr. 45403012905, juridiskā adrese: "Lejas Bērzmilni", Sarkaņu pag., Madonas nov. piedāvājumus, kā neatbilstošus iepirkuma Nolikuma kvalifikācijas prasībām;
   2. **izbeigt** iepirkumu **“Teritorijas labiekārtošanas darbi”,** identifikācijas numurs DPD 2015/63, sakarā ar to ka abi iesniegtie piedāvājumi neatbilst iepirkuma Nolikumā noteiktajām kvalifikācijas prasībām.
   3. **uzdot** iepirkumu komisijas loceklim J.Bārtulim paziņot pretendentiem par iepirkuma izbeigšanu un publicēt paziņojumu par iepirkuma pārtraukšanu Iepirkumu uzraudzības biroja mājas lapā internetā.

*Balsojums: 3 balsis “par”, “pret” – nav, “atturas” – nav.*

SĒDE BEIDZAS plkst. 15.30.

Vada un protokolē komisijas loceklis J.Bārtuls

Komisijas locekļi I.Zarāne

K.Laizāns